
DISPUTATIO  MEDICA 


INAUGURALIS 


QUAEDAM  DE 


PHTHISI  CCELOQUE  PHTHISI 

IDONEO, 

COMPLECTENS. 


J.  G.  Leath  Auctore. 


Sive  multitudinem  quotannis  liis  insulis  Phthi¬ 
si  pereuntem,  sive  pereuntium  ingenium  sortem¬ 
que,  juvenum,  tenerorum,  amabilium  ;  sive  fatali¬ 
tatem  fere  inevitabilem  eam  comitatam,  sive 
miserias  demum  lentum  ejus  perniciei  sed  con- 

DE  PHTHISI  CGELOQUE 


stantem  certumque  progressum  obsidentes,  con¬ 
templeris,  morbum  quem  illustrandum  delegi¬ 
mus,  quam  maxime  esse  momenti  confitendum 
erit. 

Omnes  qui  numero  in  Britannia  Phthisi  pe¬ 
reuntium  computando  operam  dederunt,  immen¬ 
sum  esse  consentiunt.  Sydenhamus  duas  par¬ 
tes  eorum  chronicis  malis  pereuntium  Phthisi  at¬ 
tribuit;  Hebekdenus  quartam  partem  eorum 
qui  adolescunt.  Talis  autem  computatio,  utcun¬ 
que  sagacibus  auctoribus  promulgata,  infinitis 
erroris  fontibus  patescit,  atque  etiam  documenta 
illa  quibus  ad  eundem  finem  adeo  diligenter  il- 
laboravit  Woolcombe,  a  vero  certoque  longe 
abesse  necesse  est ;  atque  verisimile  est,  hujus, 
illorum,  quoque  aliorum  scriptorum  mortium,  nu¬ 
merum  multo  nimis  magnum  esse.  Si  tamen 
compertum  probabiliorem  secuti,  40,000  capitum 
quotannis  perire  consideramus,  atque  cum  totius 
populi  censu  comparamus,  destructio  immensa 
videbitur ;  atque  nos  confiteri  coget,  Phthisin  po¬ 
tius  endemicam  quandam  pestem  esse,  gravissi¬ 
mam  nostri  attentionem  sibi  vindicantem. 

Phthisin  Pulmonalem  Cullenus  his  verbis 
definit : 

Corporis  emaciatio  et  debilitas,  cum  tussi 
febre  hectica,  et  plerumque  expectoratione  puru¬ 
lenta.” 

Duo  deinde  morbi  tempora,  sub  speciei  no-^ 
mina,  definit. 

<<;  Phthisis  incipiens,  sine  expectoratione 
puris.” 

“  Phthisis  confii^mata,  cum  expectoratione 
puris,” 

Variae  aliae  species  auctoribus  datae  sunt, 
sed  propter  incertam  discriminationem,  inutiles. 
Paulo  ante  cel.  Duncan  senior  felicius  rem  per 
se  difficilem  aggressus  videtur  ;  nam  species  ejus 
per  morbi  signa  haud  difficulter  internoscantur  ; 
atque  post  mortem,  incisione  facta,  abunde  con¬ 
firmantur,  curationem  quoque  singulis  accommo¬ 
datam  postulant,  ideoque  summa  attentione  dig¬ 
nae  sunt.  Tres  fecit ;  Catarrhalem,  Apostema^ 
tosam.  Tuberculosam ;  omnes  causam  proxi¬ 
mam  respicientes. 

DE  PHTHISI  CaCLOQUE 


HISTORIA  MORBI. 

Principio,  signa  Phthisis  adeo  levia  sunt, 
ut  asgro  ipso  vix  observentur.  Tussis  levicula 
primum  notatur  eo  vel  amicis,  cum  sputo  muci 
exiguo,  ssepe  nullo.  Brevi  tamen  debilitatis 
indicia  manifesta,  cum  macie  quadam  febricu¬ 
laque  accedunt,  atque  minuta  observatione  uten¬ 
tibus,  vultus  etiam  quid  peculiare  exprimere  vi¬ 
detur,  suspicionem  excitans,  accuratioremque  in¬ 
quisitionem  suadens,  quas  seriem  indiculorum  ob¬ 
scuram  quidem,  sed  morbi  pestiferam  indolem 
evidenter  prodentem,  saspe  detexit. 

Corporis  macies  amicis  manifesta,  primum 
saepe  iis  discriminis  metum  incutit,  paulatim  haec 
et  debilitas  augescunt.  ^Eger,  dolore  vacuus, 
solitas  occupationes  saepe  quidem  avidius  hila- 
riusque  quam  valetudo  lenta  poscere  videretur, 
prosequitur.  Debilitas  post  exercitationes  olim 
impune  subeundas,  nunc  se  ostendit.  Etiam  le¬ 
vis,  consueta,  fatigat ;  scalarum  ascensio  univer¬ 
sam  molestiam,  malorum  omnium  aggravationem, 


PHTHISI  IDONEO. 


gignit.  Tussis  praesertim  saepe  excitatur  et  mul¬ 
ta  vehementia  redit,  cui  et  fatigationi  praecedenti 
aeger  interim  succumbit,  vires  tantum  in  situ  cor¬ 
poris  reclinato,  recuperaturus. 

Tussis  nunc  quotidie  augetur ;  ab  initio  dura 
et  sicca,  vel  sputum  aliquod  habens.  Si  sputum 
sit,  copia  et  crassitudine  augetur,  nec  raro  san¬ 
guine  tinctum.  Saepe  accidit  tussis  inter  noc¬ 
tem  adeo  gravis,  ut  quietem  miserum  privet.  Ap¬ 
petitus  cibi  nunc  imminui  notatur,  vomitu  post 
pastum  saepe  obveniente.  Omnia  haec  cum  fe¬ 
bricula,  indies  evidentiora  evadunt ;  sputum  li¬ 
berius  rejicitur,  quod  an  muco,  an  pure  compo¬ 
situm  sit,  seriam  nunc  considerationem  desi¬ 
derat. 

r ebricula  nunc  hecticam  induit  naturam,  qua¬ 
rum  CuLLENUS  praeclare  descripsit : 

‘‘  Febris  quotidie  revertens;  accessionibus  me¬ 
ridianis  et  vespertinis ;  remissione,  rarius  apy- 
rexia  matutina ;  plerumque  sudoribus  nocturnis, 
et  urina  sedimentum  surfuraceo-lateritium  de¬ 
ponente.” 

Paroxysmi  tamen  haud  raro  quam  in  defi¬ 
nitione,  minus  regulares  sunt.  Meridianus”  saepe 

aut  indistinctus  aut  penitus  deest :  “  Matuti¬ 
nus”  quidem  constantior  est.  Horroris  sensus 
praecedit,  calore  exceptus,  cui  demum  succedunt 
sudores,  qui  vix  critici  evadunt,  febrisve  remis¬ 
sionem  absolutam  reducunt.  Quin  debilitatem 
augent,  eaque  morbi  processum  accelerant.  Saepe 
per  aliquod  spatium  paroxysmi  febris  leves  sunt, 
stadiisque  aegre  notandis,  accessiones  caloris  abs¬ 
que  horrore,  absque  etiam  sudore,  pro  longo  tem¬ 
pore  in  nonnullis  sunt. 

Hectica  saepe  post  cibum  recurrit,  plenoque 
victu  semper  aggravatur.  Namque  inter  hanc, 
contra  quod  in  aliis  febribus  ht,  cibi  cupiditas 
remanet  valida,  atque  medici  saepe  et  amici  dif¬ 
ficillime  aegrum  idonea  copia  genereque  uti,  per¬ 
suadere  possunt. 

Saepius  tamen  paroxysmus  sudoribus  excipitur, 
fere  circa  horas  matutinas.  Nonnunquam  hi 
generales,  profusi  sunt,  aliis  partibus  tantum  con¬ 
tingentes,  nullo  modo  boni. 

Linguae  pruritas,  hecticae  signum  notabile  est, 
nec  minus  morbosum  quam  in  aliis  febribus 
sordes. 


PHTHISI  IDONEO. 


Urina  saepe  valde  colorata,  sed  varia  admodum, 
nec  quid  utile  in  morbo  cognoscendo  praestans. 

Plaga  florida,  circumscripta,  genae,  febrem  sti¬ 
pat.  Oculorum  album  vasculis  rubris  privatum, 
unionis  nitorem  aemulat,  morbum  saepe  satis  in¬ 
dicans.  Omne  nunc  bujus  morbi  signum  exacer¬ 
batur  ;  tussis  quietem  aufert,  sputum  pus  haud 
ambigue  demonstrat,  sanguine  saepe  striatum ; 
saepe  quidem  haemoptysis  adeo  copiosa,  ut  vires 
jam  labentes  praecipitat,  facile  rediens  si  semel 
occurrerit. 

Inter  morbi  processum  alvus  torpet;  versus 
finem  adeo  soluta,  ut  aegrum  jam  ad  carcerem 
properantem  misere  fatiget,  diarrhoeam  mire  foe¬ 
tidam  profundens.  Sudores  nocturnos  diarrhoea 
saepe  comitatur,  saepius  cum  iis  alternat.  Exer¬ 
citatio  etiam  per  cubiculum  impossibilis  fit,  ne 
lecto  quidem  se  vertere  tandem  potest.  Oculi 
facultate  privantur,  pedes,  etiam  abdomen  aqua 
turgent.  Macies  ita  intenditur,  ut  ossa  nonnullis 
trans  cutem  exierint.  Capilli  decidunt,  ungui¬ 
bus  nunc  aduncis,  lividis.  Facies  collapsa,  mi¬ 
sera;  delirium  ante  morbi  finem,  qui  quidem  tot 

accumulatis  malis  acceleratus  haud  diu  remo¬ 
ratur. 

Hic  fere  morbi  progressus  ;  aliter  tamen  aliis 

exemjDlis  ad  eundem  lethalem  finem  pervenitur. 

Quin  aliquamdiu  etiam  suspenditur,  post  falla- 

% 

cem  sanitatem  gravius  rediturus. 


CAUS^  PRiEDISPONENTES. 


Phthisis  fere  inter  decimum  quintum  et  tri¬ 
gesimum  quintum  annum  occurrit.  Causae  debi¬ 
litatis  omnigenae,  vita  sedentaria,  praesertim  in 
aere  impuro,  victus  non  satis  nutriens,  coelum 
consueto  frigidius,  hominem  phthisi  proclivem 
dant.  Praecipue  tamen  proclivitas  de  patre  in  pro¬ 
lem  derivatur.  Strumosa  dicta,  quae  saepe  prima 
pueritia  latens,  thorace  deformi  vel  angusto  se 
tandem  prodit.  Cervix  longa  est,  elegans  ;  hu¬ 
meri  prominentes,  digiti  graciles  delicati,  cutis 
nitida,  vultus  roseus,  venae  magnae,  vox  tremula, 
ipibecillis,  sensus  nervorum  solito  intensior. 


PHTHISI  IDONEO. 

CAUS^  EXCITANTES. 

FiiiGUS  praecipua  est  causa  excitans,  sive  lecto 
parum  ut  decet  sicco,  sive  corpore  calente  algo¬ 
ribus  nocturnis  objecto,  contractum.  Hac  re¬ 
gione  linteum  pro  laneo  cuti  proximum  gerere 
mos  est ;  quo  fit  ut  corpus  post  liberam  exerci¬ 
tationem  vehementer  algeat,  linteo  scilicet  per  se 
etiam  calorem  potenter  abstructuro,  jam  sudore 
imbuto,  et  summam  cutem  refrigerante.  Nam 
impervia  ejus  natura,  transire  aut  abire  sudorem 
non  sinit.  Affectus  animi  vehementes,  moeror,  frus¬ 
tratio,  anxietas  ;  intemperantiae  omnigena,  eva¬ 
cuationes  profusae ;  opificia  quaedam  insalubria, 
Phthisin  directe  excitare  videntur.  Varii  morbi, 
ut  haemoptysis  (quamvis,  pace  Culleni  egre¬ 
gii,  liaec  efFectiis  morbi  quam  causa  saepius  vide¬ 
tur),  asthma,  variola,  riibeola,  scrofula,  catarrhus, 
pneumonia,  l^icet  hae  duae  ultimae  dictae  di¬ 
versas  morbi  species  saepe  generent.  Tuberculosam 
quoque  saepe  excitant,  incrementum  tuberculo¬ 
rum  promovendo.  Haec  species  perniciosissima 

est,  atque  in  prcedispositis  saepe  per  annos  plu- 
res  latenter  increscit. 

Nonnullae  Europae  australis  gentes,  Phthisin 
contagiosam  credunt,  cauteque  evitari  jubent ; 
nec  desunt  apud  nos  idem  fere  opinantes.  He- 
BERDENus  clarissiiuus  medicus  credidit,  paucos 
tamen  eum  sequi  video.  Quinetiam  si  morbus 
adeo  frequens  contagiosus  fuerit,  documenta  ejus 
naturae,  mihi  persuadeor,  infinita  extitissent,  con¬ 
troversiamque  jamdudum  solvissent. 


DIAGNOSIS. 

Phthisis  incipiens  catarrbo  communi  diffi¬ 
cillime  discriminatur ;  adeo  quidem  ut  medicum 
serius  appellare  deceptus  aeger  soleat.  Ante 
sputum  purulentum  historia  morbi,  vitae  genus, 
proclivitas  si  ulla  ad  morbum  praevia,  signorum 
progressus,  nos  dirigere  debent.  Quge  signa  de¬ 
bilitatem  quoque  insolitam  habent,  eum  macie, 
pectoris  aliqua  molestia,  catarrhus  praeter  con¬ 
suetudinem  durabundus,  aliae  functiones  laesae. 
Si  his  quoque  sputum  purulentum  adjiciatur  dia- 

gnosis  manifesta  erit.  Ut  pus  evincatur,  sputum 
acido  sulphurico  solvitur  ;  si  quid,  aqua  adjecta, 
praeceps  detur,  pus  erit ;  supernatans  vero,  mucus. 
Idem  sputo  alkali  soluto  fieri  dicitur.  Sed 
magis  oculis  digitisque  nostris  quam  huic  saepe 
fallaci  chemiae  fidendum  est. 

Cum  asthmate,  haemoptysi,  chlorosi  confun¬ 
ditur.  Haec  distinguitur  appetitu  cibi  bono,  pal¬ 
lore  cum  rubore  alternante,  nec  ut  chloroticis 
viridi :  oculorum  nitore,  pulsus  robore,  planta¬ 
rum  palmarumque  ardore,  mentis  perpetua  hila¬ 
ritate,  nunquam  chloroticis  videndis,  quibus 
praeter  animi  depressionem,  rerum  non  esculen¬ 
tarum  cupiditas  superadditur.  Prcedispositis,  ni¬ 
mia  de  catarrhis  fortuitis  solicitudo  esse  non 
potest.  Initio  enim  solo  insidiosum  malum  pro¬ 
pugnabitur,  id  quod  Celso  probe  intellectum 
est :  ‘‘  Quod  si  mali  plus  est,  id  vera  Phthisis 
est ;  inter  initia  protinus  occurrere  necessarium 
est,  neque  facile  enim  hic  morbus,  cum  invetera¬ 
verit,  evincitur.” 

Quibus  vasa  pulmonum  delicatiora  putantur, 
praesertim  si  tubercula  simul  adsint,  tussis,  pul¬ 
mones  agitando,  praesertim  febricula  auxiliante, 


DE  Pirrmsi  c(Eloque 


Ei 

parva  forte  vascula  disruinpat,  phthiseosque  fun¬ 
damenta  ponat.  Hinc  sputa  sanguine  striata, 
modo  inter  signa  prima,  modo  post  morbus  pro¬ 
vectus  sit,  vel  pus  sese  manifestaverit.  lucet 
Phthisis  vera  sic  generetur,  saepius  occurrit  quod 
plurima  Phthisica  ex  catarrho  signa  aestate  abie¬ 
runt,  valetudine  restituta.  Wiij.anus  has  non 
Phthisin  esse  veram  putat  affectiones  ;  sed  mem¬ 
branae  pulmonum  mucosae  secretionem  vitiatam, 
puriformem  inflammationis  progeniem,  raro  sed 
aliquando  lethalem  factam. 


PROGNOSIS. 

IbDESAGiUM  nunquam  faustum  ;  sed  pauco¬ 
rum  servatorum  historia%  memoriae  medici  alte 
recondi  debent,  ne  spe  abjecta,  remedium  ullum 
probabile  inexpertum  relinqueretur. 

Phthisis  apostematosa,  seu  abscessu  oriunda, 
saepe  sanata  est,  tuberculosa,  fere  “  meluctabile 
latum”  constantissime  adsciscit,  Maniae  impetus 
nonnullos  pro  tempore  eripuit  malo  ;  cito  tamen, 
hoste  sublata,  funeste  redituro.  Gravidus  quo- 

que  uterus  nialuni  pro  tempore  suspendit ;  ibi 
quoque  post  partum  regredieiis,  iiecemque  ac- 
eeleraiiSi  Graviditates  tamen  iterata3,  unam  al¬ 
teram  ve  foeminam  perduxerint  ad  eam  setatem 
eui  minus  infesta  est  Phthisis,  tandemque  ad  sa¬ 
nitatem*  Puerum  lactentes  plerasque  phthisicis 
morbo  afficit ;  tamen  matres  nonnullas  infan¬ 
tem  suum  lactando,  vitam  sibi,  phthiseosque  im¬ 
munitatem  conservaverunt. 

Quando  tubercula  subesse  suspicamur,  sputum 
manifeste  purulentum  est ;  cum  multa  macie,  de¬ 
bilitate,  sudore  profuso,  hectica  vehementi,  diar¬ 
rhoea,  et  affectibus  hydropicis,  spei  fere  nullus  est 
locus  ;  etiamsi  talium  quoque  exempla  ab  illus¬ 
trissimo  Grkgokio  inter  praelegendum  narren¬ 
tur. 


CUKATIO. 


8i  forte  metus  hujus  morbi  prius  sit  fabrica 
pulmonum  laesa,  fuerit  irritationem  leniendo  vic¬ 
tuque  refrigerante  inflammationem  sedando,  pro¬ 
gressum  Phthiseos  saej^e  prorsus  cohibere  vale- 

bimus.  Hoc  consilio,  primis  catarrhi  indiciis 
fortiter  obstandum  erit ;  praesertim  si  praedispo¬ 
sitis  occurrant :  omni  conatae  cavens  ne  ista  in 
phtbisin  degenerent. 

Si  pulsus  citus,  ardor  febrilis,  dolor  in  pectore, 
vultus  floridus,  aliaque  signa  excitationis  adsint, 
necessarium  erit  sanguinem  abstrahere,  omnibus- 
que  commodis  refrigerandi  modis  uti  oportebit. 
Quum  vero  debilitas  insignem  hujus  morbi  par¬ 
tem  constituat,  id  nunquam  e  memoria  excidere 
debet ;  atque  si  pius  sanguinis  detrahendum  vi¬ 
deatur,  melius  per  hirudines  vel  adhuc  utilius 
per  Cucurbitam  de  pectore  auferatur,  vesicatoriis 
interim  effectum  adjuvantibus.  Haec  quidem 
saepe  inflammationem  topicam  efficacissime  sub¬ 
levant. 

Pari  rationi  sales  medii  aqua  tabefacti  potu¬ 
que  dati,  alvi  actionem  aperiunt  et  liberant.  Ho¬ 
rum  parvae  portiones  vim  sedatricem  exercent, 
atque  consilium  nostrum  potenter  expediunt. 
Victus  simul  refrigerans,  parcus,  potus  acidis  ve¬ 
getabilibus  acidulus.  Digitalis  in  hoc  morbi 
stadio  utiliter  agere  visa  est,  inflammationem 
cohibens,  irritabilitatem  generalem  sedans,  tussis 

quoque  violentiam  consopiens,  quse  alioquin  mor¬ 
bi  signa  omnia  aggravabat.  Opiatis  quaeque,  in¬ 
flammationem  accensuris,  supersedit. 

Quum  tamen  attentio  diligentissima  regimen 
antipblogisticum,  et  remediorum  adhibitio  nihil 
valent,  saltem  spem  citae  restitutionis,  non  prae¬ 
stant,  ad  regionem  calidiorem,  eoque  pulmoni  la¬ 
boranti  faustiorem,  migrandum  erit.  Tali  mu¬ 
tatione,  potentice  nocentes^  multae  evitatae  erunt^ 
atque  ipsa  aeris  mitioris  inhalatio  remedium  erit 
commodissim  um . 

Hactenus  quidem,  calorem,  qualem  loci  circu¬ 
lus  latitudinis  indicet,  medici  respexerunt ;  com¬ 
moditates  alias,  phthisicis  haud  minus  necessa¬ 
rias  neglexerunt ;  atque  eos  ideo  ad  loca  rele¬ 
garunt  etiam  nostra  infestissima  talibus  regione, 
multo  graviora. 

Quum  vero  aestus  regionum  tropicarum  nimis 
debilitent,  Gallia  australis,  Hispania,  Sicilia, 
Ulyssippo,  Insulse  Canaricnses,  Bermuda,  Azores, 
etiam  Carribaeae,  omnes  laudatae  fuerunt.  Laudes 
tamen  tantae  experientiae  non  confirmatae  sunt, 
quin  et  plurima  ex  his  locis  tabidis  nocere  auc¬ 
tores  locupletes  sunt.  Doctor  Gokdon  IMadei- 

ram  expertus,  phthisicos  eo  mittere  amicos  vetuit. 
Doctor  Gouiilay  cum  Adams  quidem  Ma- 
deiras  hyemare  suadet,  sed  catarrhum,  etiam  plithi- 
siii  geuuiuam  ibi  crebro  nasci  docet. 

Bermuda,  Bei  Britannicae  administratores  va¬ 
letudinarium  segris  et  convalescentibus  Indiae 
Occidentalis  patefacere  decreverant.  Has  in¬ 
sulas  porro  diverticulum  esse  copiis  ad  regionem 
calidiorem  destinatis,  quo  paulatim  graviori  coelo 
assuescerent,  iidem  voluerunt.  Sed  medici  mi¬ 
litares  insularum  salubritatem  exploratum  missi, 
adeo  infauste  de  ea  retulerunt,  ut  propositum 
projectum  fuerit. 

Hae  insulae,  si  quae  aliae,  praejudicii  exemplum 
manifestissimum  praestant.  Ibi  per  annos  ali¬ 
quot,  rei  medicae  militari  curator  praefui,  et  ibi 
multa  salubritatem  earundem  refutantia,  didici. 
Quo  melius  de  vera,  praesertim  in  Phthisicos,  ea¬ 
rum  salubritate,  certior  fierem,  literas  circulatorias 
medicis  insularum  istarum  transmisi,  quibus  de 
Phthisi  omnes  responderunt,  insulas  istas  insa¬ 
lubres  esse,  quin  praecipium  esse  morbum  quibus 
subjiciuntur,  endemice  quasi  grassantem.  Sexta 
fortasse  ibi  morientium  pars,  Phthisi  extinguitur. 

Medio  Oceano  Atlantico  posita?,  GOO  millibus 
passuum  a  Continente  Americana  distantes, 
humiles  utpote  quae  nusquam  200  pedibus  mare 
extent,  nihil  iis  est,  quo  a  tempestatibus  ea  re¬ 
gione  creberrimis  se  tueantur.  Infames  olini 
tempestatibus  fuerunt,  donec  poemata  Walleki 
errorem  animo  publico  induxerant,  amabilique 
philosopho  Berki.eio  haud  mediocriter  impo¬ 
suerant,  sic  ut  hodie  etiam  Phthisicum  liuc  mitti 
convalescendi  gratia,  minime  rarum  est. 

In  hac  Oceani  Atlantici  parte  notatum  est, 
rivum  quendam  valde  vehementem  omni  anni 
tempestate  dominari :  qui  ad  occidentem,  ab  oris 
Africae  ad  Indiam  Occidentalem  vergens,  et  in 
Sinum  Mexicanum  intrans,  aquarum  tantum  cu¬ 
mulum  ibi  facit,  quantus  exire  nequit  nisi  se¬ 
cundum  littora,  iterum  inter  Cubam  et  peninsu¬ 
lam  Floridae  in  oceanum  exiturus.  Cursus  aqua¬ 
rum  ita  institutus  velocissime  oram  legit  ad  sep¬ 
tentrionem,  tum  ad  orientem  flectens,  brevia 
terrae  recens  inventae  stringit,  post  quod  in  duos 
magnos  rivos  dividitur,  unum  ad  partes  N.  E., 
alium  ad  partes  S.  E.  versus,  jacentes  directum. 
Horum  prior  littora  occidentalia  Eritanniae  et 

Norvvegi^  verrit,  maria  quoque  borealia  pervaga¬ 
tur.  Secundus  per  Atlanticum,  perque  Azores, 
versus  Africa  littora  transiens  cum  fluento  rursus 
jungitur,  circulum  ita  prope  modum  describens, 
itaque  immensam  portionem  Oceani  Atlantici  in 
amplum  vorticem  convertens,  cujus  alterum  fo¬ 
cum  Insulse  Bermudse  occupant. 

Aeris  rivus  atmosplisera  ambiente  multo  cali¬ 
dior,  hunc  aquarum  cursum  sequitur,  qui  qui¬ 
dem  ipse  ( currens )  multo  calidior  est  quam  ocea- 
nu^  per  quem  fluit. 

Perturbationes  harum  rerum  fortuitse  sunt, 
quae  originem  magnis  et  frequentibus  coeli  hujus 
loci  mutationibus  praestant. 

Primis  aestivis  mensibus  venti  a  rhombo  S.  E. 
crebro  fluit,  et  cum  vi  satis  magna  Insulas  ver¬ 
runt.  Hoc  tempore  aer  saepe  fit  subito  calidior 
humore  onustus,  corpus  languore  intolerabili  af¬ 
ficiens,  quo  animus  valde  depressus  est.  Vesti¬ 
menta  humiditate  onusta  sunt,  ferrea  omnia  lae- 
vata  rubigine  foedantur. 

.  Proxime  accedunt  aestatis  torridi  ardores,  Ma¬ 
lacia  circa  insulas  fere  simul  circumjecta.  Qui 
febrem  flavam  tunc  evadunt,  debilitate  tamen 


PHTHISI  ID()x\EO. 


19 


corripiuntur,  quae  proclivitatem  plerisque  ibi  fa¬ 
miliis  hsereditariam  valde  auget,  causisquc  per 
hyemale  vernumque  tempus  saevientibus,  homines 
valde  proclives  reddunt.  Per  hyemem  fere 
semper,  turbones  violenti  alii  super  alios  a  rhom¬ 
bo  N.  W.  i.  e.  de  Americae  littoribus  ruentes, 
jam  montes  illius  terrae  nivales  transvecti,  cali¬ 
dum  super  fluentum  dictum  facile  penetrant,  at¬ 
que  coelum  harum  insularum,  omni  quae  fieri 
potest  temperiei  variatione,  saepe  intra  paucas 
horas,  afficiunt. 

Procellae  tamen  istae  Euro-septentrionales  cor¬ 
pus  multo  vehementius  quam  thermometrum  af¬ 
ficiunt.  Hoc  raro  intra  40°  F a hr.  deprimunt; 
insulam  tamen,  praesertim  valetudinarii,  vix  to¬ 
lerare  possunt.  In  quatuor  annis,  thermome¬ 
trum  inter  45'^  F.  et  86°  F.  vacillare,  nec  ul¬ 
tra  vidi,  praeter  diem  Februarii  quo  41°  F.  no¬ 
tabat.  Haec  variatio  tam  prope  circulum  tro¬ 
picum  utique  non  mediocris  est. 

Sed  hoc  coelum  non  incolis  solum  iniquum 
est ;  advenis,  ut  saepenumero  vidi,  haud  minus 
infestum  se  ostendit,  valetudinarios  saepe  quasi 
praecipitans. 

Similem  sententiam,  et  jure,  de  Maris  Medi¬ 
terranei  littoribus  Doctorem  S.  Sinclair  tueri 
video,  eujiis  Dissertationem,  a  cel.  Duncano 
juniore  in  Clinicis  Praelectionibus  laudatam  au¬ 
diens,  nuper  legi :  illa  Phthisicis  infesta  expertus 
docet. 

De  India  Occidentali,  Doctoris  Hunter,  cl. 
Gilberti  Blane  aliorumque  testimonia  nihil 
sperandum  relinquunt ;  in  America  morbus  jam- 
jam,  ut  in  Philadelphia  notum  est,  gravissime 
populatur. 

Alise  igitur  quam  calor  causae  beneficii  non¬ 
nullarum  regionum  ingenii  qu^erend^  sunt :  hae 
fortasse  topicae  erunt,  atque  generales.  Priores 
a  multis  rebus  necessario  pendent ;  a  continen¬ 
tibus  magnis,  oceano  contiguo  ;  montium  jugis, 
paludibus,  terrarum  altitudine,  et  cultura,  inco¬ 
larum  vita  moribusque,  et  similibus.  Aeris  am¬ 
bientis  mutationes  quoque  multum  efficient. 

Causae  generales  pauciores,  at  non  minus  ef¬ 
ficaces  sunt.  Sic  India  Orientalis  continens 
unica  immensa  est,  oceano  circumjecto  vix  aut 
ne  vix  quidem  afficienda.  Coelum  igitur  con¬ 
stans,  iiec  nisi  ventis  laede  prccvisis  periodicis 

mutatum,  possidens.  Hac  si  iilia  regione,  con¬ 
jecturae  medicorum  de  coeli  mutati  efficacia  in 
Phthisi  sananda  experimento  corroborari  debent. 
Mihi  quidem  ibi  confirmatum  iri  videntur,  nam 
etiamsi  annos  aliquot  ibi  chirurgi  legionarii  mu¬ 
neri  deservirem,  tam  per  Mahrattas  et  Coroman- 
del,  quam  Insulam  Zeyloniam,  phthiseos  pul¬ 
monum  ibi  unicum  exemplum  vidisse  vix  me¬ 
mini,  neque  morbum  vel  levissime  inter  indige¬ 
nas  praevalere  audivi.  Nuper  tamen  certior  fac¬ 
tus  sum,  Caffrorum  legionem  primitus  de  Mo- 
zambiqua  insulisque  contiguis  advectam,  multum 
ab  hoc  morbo  vexatam  esse.  Hujus  casus  singu¬ 
laris  nulla  ratio  reddita  est. 

Cum  coeli  mutatione,  commoda  ex  longis  na¬ 
vigationibus  considerentur.  Innumera  exempla 
talia  commoda  confirmant ;  saepe  tamen  parum 
prodesse  navigationem  auctores  locupletes  sunt. 
Lenis,  dicunt,  continuaque  exercitatio,  de  motu 
navis  et  absque  fatigatione  conciliata  salubris 
etiam  efficacia  aeris  maritimi,  plusquam  aequepon- 
deratur  innumeris  incommodis  navigantibus  ex 
necesse  perpetiendis. 

Ubi  coeli  mutatio  negatur,  conclavis  tempe¬ 
ries,  diaeta,  exercitatio,  vestimenta,  diligentissime 
regenda  sunt. 

Temperies  Phthisicis  optime  conveniens  65° 
ad  70°  F.  exprimitur,  qui  calor  facile  in  con¬ 
clavibus  quae  occupat  aut  forte  invisit  aeger  con¬ 
servari  potest.  Hac  sola  cura  medici  nonnulli 
phthisin  sanari  sperant.  V estiatur  indusio  laneo, 
totum  corpus  a  collo  deorsum  contegente,  non 
tamen  adeo  crasso  ut  sudorem  supra  modum  e- 
liciat. 

Diaeta  res  est  maxima  attentione  digna.  De 
ea  nihilominus  medici  mire  dissenserunt ;  aliis 
victum  nutrientem,  levem,  potiusque  parcum, 
aliis  omnino  contrarium,  usui  commendantibus. 
Diaeta  quam  experientia  comprobavit,  levis  est  et 
nutriens,  vegetabilibus  farinaceis,  cum  levibus 
jusculis  animalibus ;  laete  ne  ventriculum  offen¬ 
dat,  constans.  Plerumque  fructus  subacidi,  et 
acidum  aurantii  vel  limonis,  ’  aliorumque  ejus¬ 
modi  gratissima,  simulque  saluberrima  aliquando 
aegro  reperiuntur.  E  lactibus,  asininum  maxime 
laudatum  est ;  non  vero  uti  vulgo,  pro  medica- 

Illine,  sed  pro  victu  large  propinari  debet :  sic 
praeclare  Professor  PIome  in  Praelectionibus. 

Quousque  exercitatio  conveniat,  saepe  me¬ 
dico  considerandum  est.  Sydenhamus  miris 
laudibus  extulit,  sed  successores  lias  non  susti¬ 
nuerunt.  Illustrem  ilium  ac  prudentissimum 
virum  non  temere  opinionem  de  ea  formasse, osten¬ 
dunt  praecepta  sagacia  quae  de  ea  tradidit.  Cer¬ 
te  aliorum  experientia  secundum  haec  praecepta, 
aut  adoptari  aut  refelli  meruit.  Verba  sunt : 
“  Modo  aeger  curet,  ut  linteamenta  lecti  probe 
fuerint  arefacta,  atque  etiam  ut  satis  longa  iti¬ 
nera  emetiatur.  Attamen  hoc  notandum,  quod 

vitae  praetergressis  multus  diutius  in  hoc 

exercitio  persistendum,  quam  infra  istam  aeta¬ 
tem  positis.  Atque  hoc  multiplici  experientia, 
quae  vix  me  fefellit  unquam,  didici :  et  licet  e- 
quo  vehi  phthisicis  praecipue  conferat,  tamen  et 
itinera  curru  facta  mirandos  sane  effectus  quan¬ 
doque  ediderunt.”  Quae  praecepta,  si  medici  sa¬ 
tis  animadverterint,  fieri  posset,  ut  plures  iis 
sanitate  restiturentur,  nam  hodie  ut  parum  pro¬ 
babilia  uegligi  videntur. 

\'ix  ullum  remedium  nostrum  temporum  adeo 
confidenter  usui  medicorum  commendatum  fuit, 
ac  digitalis  purpurea.  In  corpus  animale  uti¬ 
que  vehemens  imperium  exercet.  Facultas  ejus, 
qua  sanguinis  motum  circulantem  retardare  va¬ 
let,  atque  potestas  nostra  hunc  effectum  ex  ar¬ 
bitrio  continuandi  ad  tempus  quod  libet  natura¬ 
liter,  in  morbo  quo  pulsus  celerior  signum  erat 
molestissimum,  magna  promittere  videbantur. 
Vis  quoque  ejus  absorptionem  ciendi  spem  au¬ 
gebat.  Hinc  plurimse,  ut  credebantur,  pbthiseos 
medicationes  etiam  bonis  auctoribus  decantatae, 
quas  tamen  utinam  experientia  recentior,  eoque 
cautior,  non  refellisset.  Quin  et  repererunt  di¬ 
gitalem,  utcunque  caute  adbibitam,  vires  suas  ac¬ 
cumulare  solere  :  donec  bae  tandem,  quasi  ag¬ 
mine  facto,  gravissime  erumperunt.  Hinc  fac¬ 
tum  est,  quod  hodie  digitalis  sj)ecifica  virtus  pe¬ 
nitus  negligatur  ;  nunc  ut  pulsum  reprimat,  aut 
absorptionem  expergefaciat,  sola  exhibetur.  Nun¬ 
quam  enim  hodie  spe  pbtbisin  sanandi  a  medico 
pi^eecipitur. 

Emetica  etiam  crebro  exhibita  insignes  laudes 
tulerunt.  Hoctores  Mauhyatt  et  Sinter  sui- 

phatem  cupri,  cum  tartrate  antimoiiii  et  Lpeca- 
cuaiilia  saepe  repetitam  usui  commendarunt. 
Multi  medici  hanc  curationem  secuti  sunt,  atque 
efficaciam  ejus  testimonio  suo  corroborarunt ;  alii 
tamen  condemnant,  nimium  laudatam,  multum¬ 
que  instantes  periculo  habere  perhibentes.  Non¬ 
nulli  etiam  expirasse  animam,  sub  sicco  emetico 
dicuntur ;  atque  mihi  saltem,  vomitoria  multo  ni¬ 
mis  incerta  et  periculosa  apparent,  ut  remediis 
pro  phthisi  curanda  annumerari  .mererentur,  ea 
saltem  generali  nec  satis  discriminata  ratione  qua 
suasum  fuit. 

Non  desunt  tamen  quse  remedia,  nauseam  per¬ 
petuam  conservantia,  sine  tamen  pleno  vomitu,  ^ 
utilissima  fieri  evincant.  Talibus  medicamentis 
adolescentulam  nuper  signis  phthisi  tubercu 
losas  manifeste  laborantem,  illustrissimus  Jen- 
NER  integra  veletudini  restituit ;  conjicit  enim  : 

V^entriculo  et  intestinis,  ita  muneribus  so¬ 
litis  perturbatis,  dum  absorbentibus  pabulum 
naturale,  parcum  deterior  eque  natura  red¬ 
ditur  ;  ut  lisec,  tanto  avidius  non  solum  res, 
uti  solent,  extraneas  hauriant,  sed  et  tuber¬ 
cula  corpori  ingenita  comprehendant  auferant- 
que.”  Inter  remedia  hujusmodi  digitalem,  scil- 

lam,  nitrum,  sulphatem  zinci,  navigationem,  li¬ 
brationem,  &c.  &c.  quorum  multum  non  aliquan 
do  utile  visum  est,  atque  fortasse  nausea  indu¬ 
cendo,  praeter  vires  absorbentium  excitandum, 
nauseosa  quoque  motum  sanguinis  multum  re¬ 
primunt,  et  boc  modo  fortasse  ad  eundem  effec¬ 
tum  partim  contribuerint. 

Ubi  exercitationem  in  equo  aeger  ferre  nequit, 
gestatio  in  vehiculo  saepe  commodissime  adhibe¬ 
atur  ;  atque  ubi  etiam  haec  nimia  est,  navigatio 
tentetur ;  libratio,  quae  similiter  vertiginem  ali¬ 
quam  inducit,,  vehementer  nonnullis  elata  est, 
sed  plenior  experientia  laudes  non  confirmavit, 
atque  ut  aliud  exercitationis  genuSj  praecipi 
solet. 

Lintea  humidula,  aer  nocturnus,  etiam  aer 
apertus  in  tempestate,  nubila,  humida,  frigida, 
caute  vitanda  sunt.  Nec  nisi  sudo  siccoque 
coelo,  quod  animum  forte  exhilaret,  e  conclavi  pro¬ 
dire  audeat. 

Omni  tamen  cura  et  diligentia  nihil  obstanti¬ 
bus,  morbus  plerumque  procedet,  longamque  ma¬ 
lorum  propaginem  cursu  explicabit.  Haec  miti¬ 
gare,  aut  molestia  quodammodo  privare,  maxi« 

mam  partem  curationis  Phthiseos  confirmate 
constituit. 

Dolores  pectoris  topicis  sanguinis  detractioni¬ 
bus  saepe  levantur ;  caute  tamen  ne  debilitatem 
nimiam  gignant.  Vesicantia  magis  utilia  sunt 
minusque  infirmant.  Opiata  et  mucilaginosa 
tussim  solummodo  compescunt,  vel  succus  spis¬ 
satus  hyoscyami  nigri ;  qui  quidem  saepe  deligi¬ 
tur  ubi  alvus  adstricta  est,  quoniam  hanc  potius 
laxare  tendit.  Lactucariiim  ad  irritationem  tus¬ 
simque  sedandam  praescriptum  est. 

Picis  liquidae  odor,  resinseque,  multum  usur¬ 
patus  est ;  per  cubicula  scilicet  aegrorum  mate¬ 
riis  combustis  ;  nec  ut  alii  putarunt  sine  eviden¬ 
tissime  beneficio.  In  multis  tamen  nullum  be¬ 
neficium  ad  eum  vestigari  potuit. 

Ubi  morbi  progressus  lentus  est,  atque  signa 
urgentia  pro  tempore  allevari  aut  suspendi  vi¬ 
dentur,  multum  a  virium  per  toiiica  redintegra¬ 
tione  medici  sperarunt.  Hoc  consilio,  cinchona 
exhibita  fuit,  sed  raro,  ut  credo,  cum  ullo  bene¬ 
ficio.  Ferri  praeparationes  atque  balneum  frigi¬ 
dum  quoque  tentata  sunt  Carbonatis  ferri  cum 

niyrrha  conjunctio,  in  mixtura  celebri  Griffi- 
THii,  confidentia  medicorum  diu  fructa  est. 

Aquse  medicinales  multis  exemplis  usui  maxi¬ 
mo  visge  sunt ;  adjutae  ut  fere  sunt,  tempestate  anni 
geniali  qua  aquas  potum  aegri  mittuntur,  socie¬ 
tate  grata,  locorumque  ipsorum  amoenitate. 

In  mediis,  ultimisque  morbi-  stadiis,  saepe  fit, 
ut  ingentes  sanguinis  profusiones  a  pulmonibus 
occurrant,  vires  aegri  celerrime  praecipitantes, 
morbique  terminum  urgent.  His  exemplis  fri¬ 
gus  corpori,  per  laneum  frigida  madefactum, 
eique  circumvolutum,  applicandum  est,  ut  hae¬ 
morrhagiam  cohibeat.  Acidum  sulphuricum  in¬ 
tus  datum  haud  mediocrem  exhibet  efficaciam. 
Opiatis  quoque,  ut  irritabilitatem  compescant, 
usus  atque  temperies  uti  supra  frigidiuscula  ha¬ 
bere  debet. 

Sudores  noctu  occurrentes  optime  sedantur 
acidis  fossilibus,  praesertim  sulphurico  ;  aqua  cal¬ 
cis  cum  lacte,  si  modo  ventriculo  conveniat.  Par¬ 
vulae  quoque  vini  portiones  cum  pane,  bis  cocto 
ep  m_adefacto,  vigorem  aliquem  corpori  exhausto 
praestant,  multuinque  auxilii  temporarii  prae¬ 
stant. 

In  ultimis  praecipue  morbi  stadiis,  ubi  vires 
aegri  multum  exhaustae  sunt,  diarrhoea  superve¬ 
nit.  Haec  nunquajn  occurrit,  quin  aegros  mi¬ 
sere  affliget  ;  robur  enim,  quantulumcunque 
restitisset,  nisi  statim  supprimatur,  cito  aufert. 
Fluida  mucilaginosa  cum  roborantibus  mitibus 
astringentibus, qualia  sunt  Colomba,  Lichen  islan- 
diciis,  fructus  subacidi :  utiliter  exhiberi  possunt. 
Saepe  necessarium  fit  astringentia  majoris  effica¬ 
ciae  advocare,  kino,  extractum  Haematoxyli  Cam- 
pechiensis,  aliaque  smilia. 

Infinita  pene  multitudo  remediorum  in  hoc 
morbo  pro  specificis  prolata  sunt :  vomitoria  jam 
supra  diximus ;  et  diaeta  supra  modum  nutriens, 
ex  carne,  cum  plena  vini  copia ;  totum  genus 
balsamorum,  quorum  affectus  noxior  cel.  Fo- 
THERGILL  indicavit ;  aqua  picis,  conium  macu¬ 
latum,  tussilago,  alkalia,  lichen  islandicus,  caro 
viperina  in  jusculum  cocta.  Sed  haec  postquam 
plenam  vulgi  sanctionem  fidemque  accepissent, 
experimentis  cauti  atque  bene  docti  medici  nihil 
utile  prae  aliis  jam  oblivio  traditis  possidere  in¬ 
venta  sunt,  ideoque  meritissimo  in  desuetudinem 
decidere  permissa  sunt. 


•m 


dp:  riiTinsi,&c. 


Ita,  qua  accuratione  atque  fidelitate  potui,  res 
praecipuas  in  natura,  causis,  et  curatione  hujus 
dirissimi,  atque  hactenus  lethalis  morbi,  delineare 
conatus  sum,  quousque  scilicet  angustiae  nostrae 
sinerent.  Atque  quanquam  non  novam  ullam 
seu  solita  feliciorem  curandi  rationem  proponere 
ausus  sim,  attamen  monita  quae  experientia  pro¬ 
pria  suggessit,  quod  ad  quaedam  ex  laedentibus  in 
morbo  tractando  haud  inutilia  fore  spero ;  atque 
si  observata  istiusmodi  judicibus  meis  doctis 
placeant ;  eorum  auctoritas  dignitatem  genuinam 
impertiet  iis  utcunque  minutis. 

